section_heading: Zemljopis
paragraph_text: Klima je submediteranska do planinska. Srednja siječanjska temperatura je 0–2&nbsp;°C, a srednja srpanjska 23–25&nbsp;°C. Prosječna godišnja količina oborina kreće se od 500 do 1.000&nbsp;mm. Rijeke pripadaju slijevu Jadranskoga (porječje Belog Drima), Crnoga (Tara, Piva, Lim, Ibar) i Egejskoga mora (rijeka Nerodimka spaja egejski i crnomorski slijev; bifurkacija). Najdulje tekućice: Beli Drim (128&nbsp;km, od čega 111,5&nbsp;km na Kosovu), Sitnica (110&nbsp;km), Ibar (280&nbsp;km, od čega 85&nbsp;km na Kosovu). Oko 40% površine Kosova prekrivaju šume.